CELEX: 62018TN0671
Language: lt
Date: 2018-11-15 00:00:00
Title: Byla T-671/18: 2018 m. lapkričio 15 d. pareikštas ieškinys byloje ZU / Komisija

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/58
            
         
      2018 m. lapkričio 15 d. pareikštas ieškinys byloje ZU / Komisija
      
      (Byla T-671/18)
      (2019/C 16/70)
      Proceso kalba: anglų
      
         Šalys
      
      
         Ieškovas: ZU, atstovaujamas advokato C. Bernard-Glanz
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. spalio 12 d. Komisijos Žmogiškųjų išteklių generalinio direktorato (GD HR) Direktorato HR.B Karjeros valdymo ir mobilumo skyriaus vadovo sprendimą grąžinti ieškovą atgal į GD OLAF.
               
            
                  —
               
               
                  panaikinti 2018 m. spalio 29 d. Komisijos GD HR Direktorato HR.AMC Account Management Centre 4 skyriaus vadovo sprendimą, kuriuo numatyta jį paskirti į šias pareigas nuo 2018 m. gruodžio 1 d.
               
            
                  —
               
               
                  prireikus kartu su šiais sprendimais panaikinti Paskyrimų tarnybos sprendimą, kuris dar nėra priimtas, atmesti ieškovo skundą.
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas nepakankamu perkėlimo procedūros skaidrumu, Pareigūnų tarnybos nuostatų 25 straipsnio pažeidimu ir motyvų nenurodymu, ieškovo teisės apsiginti nuo priverstinio perkėlimo, ES Pagrindinių teisių chartijos 41 straipsnio ir teisės būti išklausytam pažeidimu.
               
            
                  2.
               
               
                  Antrasis ieškinio pagrindas grindžiamas akivaizdžia klaida vertinant tarnybos interesą ir gero administravimo principo pažeidimu.
               
            
                  3.
               
               
                  Trečiasis ieškinio pagrindas grindžiamas neatsižvelgimu į esminius argumentus prieš nedelsiamą ieškovo perkėlimą į OLAF, gero administravimo principo pažeidimu, neatsižvelgimu į informatorių apsaugą pagal Pareigūnų tarnybos nuostatų 22a straipsnį.
               
            
                  4.
               
               
                  Ketvirtasis ieškinio pagrindas grindžiamas rūpestingumo pareigos pažeidimu.
               
            
                  5.
               
               
                  Penktasis ieškinio pagrindas grindžiamas piktnaudžiavimu įgaliojimais.